นิรันดร์ ศิรินาวิน

พลเรือเอก นิรันดร์ ศิรินาวิน (6 พฤษภาคม พ.ศ. 2461 – 31 สิงหาคม พ.ศ. 2547) เป็นนายทหารเรือชาวไทย เคยดำรงตำแหน่งสำคัญๆ เช่น สมุหราชองครักษ์, รองเจ้ากรมสารบรรณทหารเรือ, รองเจ้ากรมกำลังพลทหารเรือ และผู้ช่วยทูตฝ่ายทหารเรือ สถานเอกอัครราชทูตไทย ณ กรุงไทเป ไต้หวัน เป็นบิดาของอภิรัต ศิรินาวิน อดีตสมาชิกสภาผู้แทนราษฎร แบบบัญชีรายชื่อ และอดีตหัวหน้าพรรคมหาชน

**ประวัติ**

**ชีวิตส่วนตัว**
พลเรือเอก นิรันดร์ ศิรินาวิน เกิดเมื่อวันที่ 6 พฤษภาคม พ.ศ. 2461 ที่ตำบลอินทประมูล หมู่ 8 อำเภอโพธิ์ทอง จังหวัดอ่างทอง เมื่อเกิดมีนามเดิมว่า เฮง ต่อตระกูล เปลี่ยนชื่อเป็น นิรันดร์ เมื่อเข้าศึกษาในโรงเรียนนายเรือ และเมื่อจบจากโรงเรียนนายเรือได้เปลี่ยนนามสกุลเป็น ศิรินาวิน เป็นบุตรคนที่ 2 จากพี่น้องทั้งหมด 5 คน ของฮั้วและเง็ก ต่อตระกูล
พลเรือเอก นิรันดร์ ศิรินาวิน สมรสกับท่านผู้หญิงสอาด ศิรินาวิน (สกุลเดิม สงวนเงิน) ธิดาของประวิทย์และสุภาพ สงวนเงิน เมื่อวันที่ 26 กรกฎาคม พ.ศ. 2492 มีบุตรธิดารวม 5 คน คือ
# บัณฑูรย์ ศิรินาวิน
# สุทธินี ศิรินาวิน
# ดุษฎี ศิรินาวิน
# พลเรือเอก กิตตินันท์ ศิรินาวิน
# อภิรัต ศิรินาวิน
พลเรือเอก นิรันดร์ ศิรินาวิน อุปสมบทเมื่อวันที่ 8 กรกฎาคม พ.ศ. 2489 ที่วัดเทพศิรินทราวาส จังหวัดพระนคร โดยมี สมเด็จพระพุทธโฆษาจารย์ (เจริญ ญาณวโร) เป็นพระอุปัชฌาย์ และลาสิกขาบทในวันที่ 21 ตุลาคม ปีเดียวกัน

**การศึกษา**
พลเรือเอก นิรันดร์ ศิรินาวิน เรียบจบมัธยมปีที่ 8 ที่โรงเรียนวัดเทพศิรินทร์ และต่อมาศึกษาที่โรงเรียนนายเรือ รุ่นที่ 34 พรรคนาวิน จบในปี พ.ศ. 2484 และได้เข้าศึกษาต่อ ดังนี้- พ.ศ. 2504 : โรงเรียนเสนาธิการทหาร- พ.ศ. 2509 : วิทยาลัยการทัพเรือ- พ.ศ. 2511 : วิทยาลัยป้องกันราชอาณาจักร รุ่นที่ 11

**การทำงาน**
พลเรือเอก นิรันดร์ ศิรินาวิน รับราชการที่กองทัพเรือ ในตำแหน่งต้นหน เรือหลวงสุโขทัย และยังดำรงตำแหน่งสำคัญๆ เช่น

**การรับราชการ**
 1 ธันวาคม พ.ศ. 2484 – ต้นหน เรือหลวงสุโขทัย- 15 มกราคม พ.ศ. 2485 – ต้นตอร์ปิโด เรือรบหลวงแม่กลอง- 1 สิงหาคม พ.ศ. 2486 – ต้นเรือ เรือหลวงบางระจัน- 1 กันยายน พ.ศ. 2492 – ต้นเรือ เรือหลวงประแส- 27 กรกฎาคม พ.ศ. 2493 – นายธง รัฐมนตรีช่วยว่าการกระทรวงกลาโหม (พลเรือโท หลวงสุนาวินวิวัฒน์ (พิศาล สุนาวินวิวัฒน์))- 29 กันยายน พ.ศ. 2495 – ผู้บังคับการ เรือหลวงเจ้าพระยา- 31 กรกฎาคม พ.ศ. 2496 – ผู้บังคับการ เรือหลวงแม่กลอง- 1 มกราคม พ.ศ. 2501 – ผู้ช่วยทูตฝ่ายทหารเรือ ประจำสถานเอกอัครราชทูต ณ กรุงไทเป ไต้หวัน- 1 มกราคม พ.ศ. 2504 – รองเจ้ากรมกำลังพลทหารเรือ- 24 กรกฎาคม พ.ศ. 2506 – รองเจ้ากรมสารบรรณทหารเรือ- 1 ตุลาคม พ.ศ. 2507 – ราชองครักษ์ประจำกรมราชองครักษ์- 24 เมษายน พ.ศ. 2517 – รองสมุหราชองครักษ์- 2 เมษายน พ.ศ. 2521 – สมุหราชองครักษ์

**ราชการพิเศษ**
 12 กันยายน พ.ศ. 2491 – ไปรับเรือ แอล.ซี.ที 1 ณ ประเทศฟิลิปปินส์ ในตำแหน่งผู้บังคับการเรือ- 19 ตุลาคม พ.ศ. 2495 – ไปรับเรือ พี.ซี.570 (เรือหลวงล่องลม) ที่เมืองซีแอตเติล รัฐวอชิงตัน สหรัฐ ในตำแหน่งผู้บังคับการเรือ- 2 พฤษภาคม พ.ศ. 2499 – เป็นกรรมการฝ่ายการฝึกหัดและศึกษา ประสานงานกับหน่วย จัสแมก ฝ่ายกองทัพเรือ- 1 พฤศจิกายน พ.ศ. 2499 – ไปดูงานการทำจริยาบรรณประวัติทหารและโรงเรียนนายเรือ (นายเรือพาณิชย์) ณ สหรัฐและญี่ปุ่น เป็นเวลา 4 เดือน- 8 มีนาคม พ.ศ. 2507 – เป็นราชองครักษ์เวร- 4 มิถุนายน พ.ศ. 2519 – เป็นราชองครักษ์พิเศษ- 1 ธันวาคม พ.ศ. 2523 – เป็นนายทหารพิเศษประจำกองนักเรียนนายเรือรักษาพระองค์ โรงเรียนนายเรือ
หลังเกษียณอายุราชการ พลเรือเอก นิรันดร์ ได้เข้ารับตำแหน่งประธานกรรมการบริษัท ศรีกรุงวัฒนา จำกัด และบริษัทในเครือ ดังต่อไปนี้- บริษัท ไทยเซ็นทรัลเคมี จำกัด (มหาชน)- บริษัท ยูไนเต็ดฟลาวมิลล์ จำกัด (มหาชน)- บริษัท ยูไนเต็ดไซโลแอนด์เซอร์วิส จำกัด- บริษัท อินเตอร์เนชั่นแนลแวร์เฮ้าซิ่ง จำกัด- บริษัท ยูจีซี แวร์เฮ้าซิ่ง จำกัด- บริษัท ยูไนเต็ดเกรนส์ จำกัด- บริษัท เจ้าพระยาพืชไร่ จำกัด

**ถึงแก่อสัญกรรม**
พลเรือเอก นิรันดร์ ศิรินาวิน ถึงแก่อสัญกรรมเมื่อวันที่ 31 สิงหาคม พ.ศ. 2547 เวลา 22.55 น. ที่โรงพยาบาลรามาธิบดี ด้วยโรคชรา สิริอายุได้ 31 มีการสวดพระอภิธรรมศพที่ศาลาร้อยปี วัดเบญจมบพิตรดุสิตวนาราม มีพิธีพระราชทานเพลิงศพที่เมรุหลวงหน้าพลับพลาอิศริยาภรณ์ วัดเทพศิรินทราวาส

**เครื่องราชอิสริยาภรณ์**
พลเรือเอก นิรันดร์ ศิรินาวิน ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

**เครื่องราชอิสริยาภรณ์ไทย**

**เครื่องราชอิสริยาภรณ์ต่างประเทศ**
 ไต้หวัน :
** พ.ศ. 2504 – 80px เครื่องอิสริยาภรณ์ยุนฮุย ชั้นที่ 3 (ธรรมดา)

**อ้างอิง**
หมวดหมู่:ทหารเรือชาวไทย
หมวดหมู่:ราชองครักษ์เวร
หมวดหมู่:สมุหราชองครักษ์
หมวดหมู่:บุคคลจากโรงเรียนนายเรือ
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.